
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 45121 ’ (1) 


Πολιτογράφηση της αλλοδαπής Αραμπατζανη Ιλιάνας σύζ. Δημητρίου 
και άλλων 21 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 45121/14.9.1989 απόφαση του Υπουργού Εσωτερι¬ 
κών, έγινε δεκτή η από 31.1.1989 αίτηση πολιτογραφήσεως της αλλο¬ 
γενούς αλλοδαπής ΑΡΑΜΠΑΤΖΑΝΗ Ιλιάνας σύζ. Δημητρίου, για 
απόκτηση της Ελληνικής Ιθαγένειας. 

Με την αριθ. 78114/88 όμοια με την ίδια παραπάνω χρονολογία. 


έγινε δεκτή η από 1.4.1986 αίτηση πολιτογραφήσεως του αλλογενούς 
αλλοδαπού ΑΜΠΟΥ ΣΕΛΗΜ Ελ Σαγιάντ - Γεώργιου του Αχμέτ, για 
απόκτηση της Ελληνικής Ιθαγένειας. 

Με την αριθ. 5705 όμοια με την ίδια παραπάνω χρονολογία, έγινε 
δεκτή η από 19.11.1987 αίτηση πολιτογραφήσεως του αλλογενούς 
αλλοδαπού ΧΑΜΠ1ΜΠ Ηλία του Γκάλι, για απόκτηση της Ελληνικής 
Ιθαγένειας. 

Με την αριθ. 1417 όμοια με την ίδια παραπάνω χρονολογία, έγινε 
δεκτή η από 9.12.1987 αίτηση πολιτογραφήσεως του αλλογενούς αλ¬ 
λοδαπού Μουνίρ Χειρ του Τζίριες, για απόκτηση της Ελληνικής Ιθαγέ¬ 
νειας. 

Με την αριθ. 20855 όμοια με την ίδια παραπάνω χρονολογία, έγινε 
δεκτή η από 25.10.1988 αίτηση πολιτογραφήσεως του αλλογενούς 
αλλοδαπού Γκαμπριέλ Μανσούρ του Φουάντ, για απόκτηση της Ελλη¬ 
νικής Ιθαγένειας. 

Με την αριθ. 23769 όμοια με την ίδια παραπάνω χρονολογία, έγινε 
δεκτή η από 11.1.1989 αίτηση πολιτογραφήσεως της αλλογενούς αλ¬ 
λοδαπής Πιλιάφα Μαρίας συζ. Δημητρίου για απόκτηση της Ελληνικής 
Ιθαγένειας. 

Με την αριθ. 23770 όμοια με την ίδια παραπάνω χρονολογία, έγινε 
δεκτή η από 11.1.1989 αίτηση πολιτογραφήσεως του ομογενούς αλλο¬ 
δαπού Πιλιάφα Δημητρίου του Θωμά, για απόκτηση της Ελληνικής 
Ιθαγένειας. 

Με την αριθ. 29252 όμοια με την ίδια παραπάνω χρονολογία, έγινε 
δεκτή η από 22.3.1989 αίτηση πολιτογραφήσεως του αλλογενούς αλ¬ 
λοδαπού Μακρή Ιωάννη του Σωτηρίου, για απόκτηση της Ελληνικής 
Ιθαγένειας. 

Με την αριθ. 36891 όμοια με την ίδια παραπάνω χρονολογία, έγινε 
δεκτή η από 29.7.1988 αίτηση πολιτογραφήσεως του αλλογενούς (αλ¬ 
λοδαπού Ιντιο-Βάλτερ Κορ - Χατζηγαλήνη του Στεφάν, για απόκτηση 
της Ελληνικής Ιθαγένειας. 

Με την αριθ. 39129 όμοια με την ίδια παραπάνω χρονολογία, έγινε 
δεκτή η από 14.3.1988 αίτηση πολιτογραφήσεως της αλλογενούς αλ¬ 
λοδαπής Μαρίας - Βερνάρδα (Μπερνάντα) Σεστάκ του Αβέλ, για από¬ 
κτηση της Ελληνικής Ιθαγένειας. 

Με την αριθ. 50371 όμοια με την ίδια παραπάνω χρονολογία, έγινε 
δεκτή η από 28.2.1989 αίτηση πολιτογραφήσεως του αλλογενούς αλ¬ 
λοδαπού Στέβο 1ΒΑΝΟΦ του Πέτκο, για απόκτηση της Ελληνικής Ιθα¬ 
γένειας. 

Με την αριθ. 31548 όμοια με την ίδια παραπάνω χρονολογία, έγινε 
δεκτή η από 9.8.1988 αίτηση πολιτογραφήσεως του αλλογενούς αλλο¬ 
δαπού Γιάρεντ Μώρις του Ζώρζ, για απόκτηση της Ελληνικής Ιθαγέ¬ 
νειας. 

Με την αριθ. 26310 όμοια με την ίδια παραπάνω χρονολογία, έγινε 
δεκτή η από 31,3.1988 αίτηση πολιτογραφήσεως του αλλογενούς αλ¬ 
λοδαπού Μαρινόβ Ίον του Δημητρίου, για απόκτηση της Ελληνικής 
Ιθαγένειας. 

Με την αριθ. 48349 όμοια με την ίδια παραπάνω χρονολογία, έγινε 
δεκτή η από 17.6.1988 αίτηση πολιτογραφήσεως του αλλογενούς αλ¬ 
λοδαπού Βλαδιμήρου Αραϊζι του Καμπαλάν, για απόκτηση της Ελληνι¬ 
κής Ιθαγένειας. 

Με την αριθ. 47923 όμοια με την ίδια παραπάνω χρονολογία, έγινε 

δεκτή η από 30.9.1988 αίτηση πολιτογραφήσεως του αλλογενούς αλ¬ 
λοδαπού Σαφουάν Σούννα του Σαλεχ, για απόκτηση της Ελληνικής Ιθα¬ 
γένειας. 

Με την αριθ. 30976 όμοια με την ίδια παραπάνω χρονολογία, έγινε 
δεκτή η από 18.11.1987 αίτηση πολιτογραφήσεως της αλλογενούς 
οιλλοδαπής Στάθη Μιλάνκα του Πέτερ, για απόκτηση της Ελληνικής 
Ιθαγένειας. 

Με την αριθ. 48368 όμοια με την ίδια παραπάνω χρονολογία, έγινε 
δεκτή η από 10.11.1988 αίτηση πολιτογραφήσεως του (αλλογενούς 
αλλοδαπού ΜΠΑΚΚΑΡ Αντόν του Τζώρτζ, για απόκτηση της Ελληνι¬ 
κής Ιθαγένειας. 

Με την αριθ. 34379 όμοια με την ίδια παραπάνω χρονολογία, έγινε 
δεκτή η από 14.2.1989 αίτηση πολιτογραφήσεως του αλλογενούς αλ¬ 
λοδαπού Βάγια Κων/νίνου του Ευαγγέλου, για απόκτηση της Ελληνι¬ 
κής Ιθαγένειας. 

Με την αριθ. 23771 όμοια με την ίδια παραπάνω χρονολογία, έγινε 
δεκτή η από 4.1.1989 αίτηση πολιτογραφήσεως του αλλογενούς αλλο¬ 
δαπού Κασκαβίκη Γεωργίου του Αθανασίου, για απόκτηση της Ελληνι¬ 
κής Ιθαγένειας. 

Με την αριθ. 51073 όμοια με την ίδια παραπάνω χρονολογία, έγινε 
δεκτή η από 5.5.1989 αίτηση πολιτογραφήσεως της αλλογενούς αλλο¬ 
δαπής Ραμόνας - Βαλέντσια Μπότα του Τραϊαν-Ιοάν ,και τώρα σύζ. 
Προδρόμου Κιορπελίδη, για απόκτηση της Ελληνικής Ιθαγένειας. 

Με την αριθ. 39579 όμοια με την ίδια παραπάνω χρονολογία, έγινε 
δεκτή η από 24.9.1987 αίτηση πολιτογραφήσεως της οιλλογενούς αλ¬ 
λοδαπής ΠΑΠΑΔΟΠΟΥΛΟΤ Γεωργίας του Κωνσταντίνου, για από¬ 
κτηση της Ελληνικής Ιθαγένειας. 

Με την αριθ. 43995 όμοια με την ίδια παραπάνω χρονολογία, έγινε 
δεκτή η από 26.1.1988 αίτηση πολιτογραφήσεως του αλλογενούς αλ¬ 
λοδαπού Ντιμπ-Γεωργίου Μάουλα του Αμπντούλ-Γάνι, για απόκτηση 
της Ελληνικής Ιθαγένειας. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

Ν. ΚΩΝΣΤΑΝΤΟΠΟΥΛΟΣ 
-♦-- 

Αριθ. 40173 (2) 

Προσθήκη νέας ειδικότητοις στη Σχολή μαθητείας Χαλκίδας. 

ΟΙ ΥΠΟΥΡΓΟΙ 
ΕΡΓΑΣΙΑΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της από 3/6.6.52 Β.Δ/τος «Περί εκπαιδεύσεως μα¬ 
θητών τεχνιτών». 

β) Τις διατάξεις του άρθρου 11 τουΝ.Δ. 212/69 «Περί οργανώαεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

γ) Τις διατάξεις του άρθρου 9 παρ. 4, 7, 9 και 11 του Ν. 1566/85 
«Δομή και λειτουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις». 

δ) Τις κοινές μας αποφάσεις 40306/2.12.86 «Ίδρυση Σχολής Μα¬ 
θητείας Χαλκίδας» και 40235/29.9.87 «Προσθήκη νέων ειδικοτήτων 
στη Σχολή Μαθητείας Χαλκίδας*. 

ε) Τη σχετική γνωμοδότηση του Νομαρχιακού Συμβουλίου Χαλκί¬ 
δας (αριθ. πρακτ. 4/89). 

στ) Τη σχετική πρόταση του Δ.Σ. του ΟΑΕΔ (απόφαση 2132/26/ 
13.6.69 έγγραφο 119019/27.6.89), αποφασίζουμε: 

Συμπληρώνοντας, την κοινή απόφασή μας 40306/2.12,86 
«Ίδρυση Σχολής Μαθητείας Χαλκίδας» που συμπληρώθηκε με την 
όμόιά της 40235/29.9.87 «προσθήκη νέων ειδικοτήτων στη Σχολή 
Μαθητείας Χαλκίδας» προσθέτουμε στη Σχολή Μαθητείας Χαλκίδας 
την ειδικότητα «ΜΗΧΑΝΟΤΕΧΝΙΤΗ» από το σχολ. έτος 
1988-1989, και μέχρι να αποφοιτήσουν οι ήδη εισαχθέντες μαθητές 
κατά το ανωτέρω σχολικό έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1989 
οι ΥΠΟΥΡΓΟΙ 

ΕΡΓΑΣΙΑΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

θ. ΠΑΠΑΜΑΡΓΑΡΗΣ Β. ΚΟΝΤΟΓΙΑΝΝΟΠΟΥΛΟΣ 


Αριθ. 40086 (3) 

Διάρκεια εκπαίδευσης και ώρες διδασκαλίας προγράμματος Μαθητείας 

με εναλλασσόμενη εκπαίδευση για την ειδικότητα ΣΤΕΛΕΧΩΝ 

ΕΜΠΟΡΙΚΩΝ ΕΠΙΧΕΙΡΗΣΕΩΝ. 

ΟΙ ΥΠΟΥΡΓΟΙ 
ΕΡΓΑΣΙΑΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της από 3/6.6.52 Β.Δ/τος «Περί εκπαιδεύσεως μα¬ 
θητών τεχνιτών». 

β) Τις διατάξεις του άρθρου 11 του Ν.Δ. 212/69 «Περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

γ) Τις διατάξεις του άρθρου 14 του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και ρύθμιση διαφό¬ 
ρων θεμάτων», σε συνδυασμό με τις διατάξεις του άρθρου 9 του Ν. 
1566/85 «Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις». 

δ) Τις κοινές αποφάσεις μας 40198/12.8.85 και 40069/1.4.87 
με το ίδιο θέμα. 

Τη σχετική γνωμοδότηση του Δ.Σ. ΟΑΕΔ (απόφαση Δ.Σ. 1270/ 
18/11.4.89, έγγραφο 112541/26.4.89), αποφασίζουμε: 

Τροποποιούμε την απόφασή μας 40198/12.8.85 όπως τροποποιή¬ 
θηκε μεταγενέστερα με την 40069/1.4.87, ως προς την διάρκεια εκ¬ 
παίδευσης και την κατανομή θεωρητικής εκπαίδευσης και πρακτικής 
άσκησης ως εξής: 

Διάρκεια εκπαίδευσης: Τέσσερα ημερολογιακά εξάμηνα, που το κα¬ 
θένα περιλαμβάνει δώδεκα (12) εβδομάδες θεωρητικής εκπαίδευσης 
στο σχολείο και δώδεκα (12) εβδομάδες πρακτικής άσκησης σε εμπορι¬ 
κές επιχειρήσεις. 

Τα συγκεκριμένα χρονικά διαστήματα πρακτικής άσκησης κατά εξά¬ 
μηνο, καθορίζονται για κάθε σχολική μονάδα που εφαρμόζει το πρό¬ 
γραμμα, έπειτα από πρότασή της, με απόφαση της Δ/νσης Εκπαίδευ¬ 
σης, που εκδίδεται με την έναρξη του σχολικού έτους. 

Ώρες θεωρητικής εκπαίδευσης κατά εβδομάδα τριάντα πέντε (35). 

Περιεχόμενο το ίδιο με το ισχύον πρόγραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1989 
οι ΥΠΟΥΡΓΟΙ 

ΕΡΓΑΣΙΑΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

θ. ΠΑΠΑΜΑΡΓΑΡΗΣ Β. ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. Δ1γ/32558 (4) 

Τροποποίηση της Δ1γ/39447/88/21.2.1989 (ΦΕΚ 

126/21.2.1989 τεύχος Β') αποφάσεωςτου Τπουργ. Τγείας, Πρό¬ 
νοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1278/1982 (ΦΕΚ 105/21.8.1982 τ.Α') 
«Για τη σύσταση Κεντρικού Συμβουλίου Τγείας». 

2. Την απόφασή μας Δ1γ/39447/88/21.2.1989 (ΦΕΚ 126/ 
21.2.1989 τεύχος Β'). 

3. Το αριθ. Φ.900/341297/30.8.1989 έγγραφο του Γενικού Επι¬ 
τελείου Εθνικής Άμυνας, αποφασίζουμε: 

1. Τροποποιούμε την ανωτέρω (2) σχετική απόφασή μας και διορί¬ 
ζουμε τακτικό μέλος του Κεντρικού Συμβουλίου Τγείας (ΚΕ.Σ.Τ.) τον 
Νικόλαο Σκούλτσο, Αρχίατρο, ως εκπρόσωπο των Τγειονομικών Τπη- 
ρεσιών των Ενόπλων Δυνάμεων, σε αντικατάσταση του Νικολάου Μπε- 
βούδα, που μετατέθηκε. 

2. Η θητεία του ανωτέρω διοριζομένου λήγει μαζί με το υπόλοιπο της 
θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη απόφαση, όπως 
τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

——4 - 

ΑριΟ. Πα/1783 (5) 

Συμπλήρωση της Δία/οικ. 7827/3.8.73 Υπουργικής απόφασης 

«Περί εφαρμογής προγράμματος αντιμετωπίσεως εκτάκτων κοινω¬ 
νικών αναγκών και καταπολεμήσεως της επαιτείας και αλητείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 (άρθρο 7 παρ. 3) «Περί λήψεως μέ¬ 
τρων κοινωνικής προστασίας των αικονομικώς αδυνάτων και καταργή- 
σεως των διεπουσών το θεσμό της απορίας διατάξεων. 

2. Την αριθ. Δία/οικ. 7827/3.8.73 υπουργική απόφαση «Περί 
εφαρμογής προγράμματος αντιμετωπίσεως εκτάκτων κοινωνικών ανα¬ 
γκών και καταπολεμήσεως της επαιτείας και αλητείας», η οποία εκδό- 
θηκε σε εκτέλεση των διατάξεων του Ν.Δ. 57/73. 

3. Την αριθ. ΓΙα/οικ. 842/19.4.88 υπουργική προγραμματική 
απόφαση (Κεφ. Η’ παρ. 2) «πρόγραμμα προσωρινής περίθαλψης ομογε¬ 
νών από το εξωτερικό και επαναπατριζομένων Ελλήνων καθώς και γη¬ 
γενών, που περιέρχονται συνεπεία εκτάκτου γεγονότος σε κατάσταση 
ανάγκης», με την οποία συμπληρώθηκε η παραπάνω (2) σχετική 
υπουργική απόφαση. 

4. Τις αριθ. 866/89/ερ. 35/89/4.8.89 και 946/ερ. 35/89/ 
1.8.89 γνωμοδοτήσεις της Νομικής Δ/νσης του Υπουργείου, που εκδό- 
θηκαν ύστερα από ερωτήματα της Υπηρεσίας, για το εάν είναι σύννομη 
η παροχή έγκρισης με κοινή Υπουργική απόφαση για τη χορήγηση συ¬ 
μπληρωματικού εφάπαξ βοηθήματος υψηλοτέρου του προβλεπομένου 
από την ανωτέρω προγραμματική απόφαση, με τις οποίες έγινε δεκτό 
ότι μόνο με απόφαση του Υπουργού Υγείας, Πρόνοιας και Κοινωνικών 
Ασφαλίσεων, μπορεί να τροποποιηθεί προγενέστερη προγραμματική 
απόφαση, τόσο ως προς το ύψος των παρεχομένων βοηθημάτων, όσο 
και ως προς την έκταση και τις κατηγορίες στις οποίες χορηγούνται 
αυτά, αποφασίζουμε: 

1. Τροποποιώντας και συμπληρώνοντας την παρ. 2 του κεφαλαίου 
Η’ της ΓΙα/οικ. 842/19.4.88 προγραμματικής απόφασής μας, ορί¬ 
ζουμε όπως για την αντιμετώπιση καταστάσεων που δημιουργούνται 
από έκτακτα περιστατικά (πλημμύρες, πυρκαγιές, σεισμούς κ.λπ.), δύ- 
ναται να χορηγείται σε βάρος των πιστώσεων του Λογ/αμού Πρώτων 
Κοινωνικών Βοηθειών κάθε Νομαρχίας, εφάπαξ βοήθημα, μέχρι εκατό 
χιλιάδες (100.000) δρχ. κατ’ ανώτατο όριο. 

2. Για τον προσδιορισμό, μέσα στο ανωτέρω καθορισθέν ανώτατο 
όριο, του ύψους του απαιτουμένου για την αντιμετώπιση της συγκεκρι¬ 
μένης ανάγκης που δημιουργείται στο άτομο ή την οικογένεια, εφάπαξ 
βοηθήματος, θα ακολουθείται η προβλεπόμενη από την αριθ. Δία/ 
4232/10.6.74 εγκ. και την Δία/οικ. 7827/3.8.73 προγραμματική 
απόφαση προβλεπόμενη διαδικασία και πάντοτε θα λαμβάνεται υπόψη 
η ύπαρξη πίστωσης στον προϋπολογισμό του Λογ/αμού Πρώτων Κοι¬ 
νών. Βοηθειών καθώς και η πρόβλεψη και ο προγραμματισμός διάθε¬ 
σης της εν λόγω πίστωσης καθ’ όλη τη χρονική διάρκεια εκτέλεσης του 
προϋπολογισμού αυτού. 

3. Κατά τα λοιπά ισχύουν οι ανωτέρω Δ1α/7827/3,8,73 και Γ1α/ 
οικ. 842/19.4.88 τροποποιούμενες και συμπληρούμενες με την πα¬ 
ρούσα προγραμματικές αποφάσεις. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 


Αριθ. ΙΒ/7424 (6). 

Αύξηση της Κρατικής χορηγίας, για τον οικονομικό χρόνο 1988, στον 

Ειδικό Λογαριασμό της Μαθ. Πρόνοιας του ΥΠΕΠΘ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 1872/42 «ίδρυση οργανισμού Μαθητικής Πρόνοιας». 

2. Το Ν.Δ. 1257/49 «περί υπαγωγής του Οργανισμού μαθητικής 
Πρόνοιας στο ΥΠΕΠΘ». 

3. Το Ν.Δ. 4320/63 «περί κύρωσης της αριθ. 142/62 ΠΥΣ, αφο- 
ρώσης το Ειδ. Λογ. της Μαθητικής Πρόνοιας». 

4. Το Π.Δ. 147/15.3.76 «περί Οργανισμού Κ.Υ. του ΥΠΕΠΘ». 

5. Το Ν. 967/79 «περί ρύθμισης θεμάτων ΚΕΜΕ και προσωπικού 
της Κ.Υ. του ΥΠΕΠΘ». 

6. Το Α.Ν. 585/68 «περί καθορισμού ύψους κρατικής χορηγίας 
προς Ειδικούς Λογαριασμούς κ.λπ.». 

7. Το αριθ. 496/74 Ν.Δ. άρθρο 4 «περί λογιστικού ΝΠΔΔ». 

8. Την αριθ, 1Β/811/24.1.89 κοινή απόφαση των υπουργών του 
ΥΠΕΠΘ και Οικονομικών «Καθορισμός της κρατικής χορηγίας Λογ. 
Μαθητικής Πρόνοιας για τον Οικον. χρόνο 1989» και 

9. Την αριθ. 230300/2062857/7.8.89 απόφ. Γεν. Λογ. του Κρά¬ 
τους «Μεταβολές εκτελούμενων προϋπολογισμών», αποφασίζουμε: 

Αυξάνουμε τη χορηγία του Δημοσίου στον Ειδικό Λογαριασμό Μα¬ 
θητικής Πρόνοιας στην Τράπεζα της Ελλάδας, για τον οικονομικό 
χρόνο 1989, κατά εκατόν δέκα εκατομμύρια (110.000.000) που ανέρ¬ 
χεται μετά την αύξηση αυτή στο ποσό των δραχμών διακοσίων τριάντα 
εκατομμυρίων (120.000.000 + 110.000.000 = 230.000.000); 

Η δαπάνη αυτή θα βαρύνει την πίστωση του Προϋπολογισμού του 
ίδιου οικονομικού χρόνου της Κ.Υ. του ΥΠΕΠΘ (φορέας 19-710 ΚΑΕ 
2349). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΟΝ 

ΑΝΤΩΝΙΟΣ ΣΑΜΑΡΑΣ Β. ΚΟΝΤΟΓΙΑΝΝΟΠΟΥΛΟΣ 

-♦- 

Αριθ. Α4/453 (7) 

Ίδρυση και λειτουργία Γ' τάξεως λυκείου στο 5ο Γυμνάσιο Γλυφάδας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 του Ν. 1566/85 «για τη δομή και 
λειτουργία της πρωτοβάθμιας και δευτεροβάθμιας εκπαίδευσης και άλ¬ 
λες διατάξεις» (ΦΕΚ 167 τ.Α’/1985). 

2. Την αρ. Δ4/385/29.4.86 υπουργική απόφαση «Ρύθμιση λεπτο¬ 
μερειών εφαρμογής άρθρου 59 του Ν. 1566/85» (ΦΕΚ 318 τ.Β’/ 
1986). 

3. Τις αριθ. Δ4/403/1987 και Δ4/421/1988 υπουργικές αποφά¬ 
σεις, σχετικά με τη λειτουργία Α' και Β' τάξεων λυκείου προσηρτημένων 
στο 5ο γυμνάσιο Γλυφάδας. 

4. Το αριθ. 114366/6.9.89 έγγραφο του 7ου γραφείου Β/θμιας 
Εκπ/σης Πειραιά, για την ίδρυση και λειτουργία Γ' τάξεως λυκείου στο 
5ο γυμνάσιο Γλυφάδας, αποφασίζουμε: 

Ιδρύουμε από το σχολικό έτος 1989-90 Γ’ τάξη λυκείου στο Δήμο 
Γλυφάδας, προσαρτημένη στο 5ο γυμνάσιο Γλυφάδας, με την προϋπό¬ 
θεση ότι θα εξασφαλιστεί η στέγασή της. 

Την ευθύνη για τη λειτουργία της εν λόγω τάξης έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λπ.) θα εκδίδονται από το 5ο γυμνάσιο Γλυφάδας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

Αριθ. Φ.142/Β3/3728 β (8) 

Σίτιση φοιτητών Πανεπιστημίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 49 παρ. I εδ. δ’ του Ν. 1404/89 «για τη 
δομή και λειτουργία των Α.Ε.Ι.». 

β) Το Α.Π. 12419/89 έγγραφο του Πανεπιστημίου Ιωαννίνων, 
αποφασίζουμε: 

Εγκρίνουμε την καταβολή του αντίτιμου του ημερήσιου σιτηρεσίου 
των διακοσίων είκοσι πέντε (225) δραχμών σε εκατόν είκοσι (120) πε¬ 
ρίπου φοιτητές του Στ' έτους σπουδών του Τμήματος Ιατρικής του Πα¬ 
νεπιστημίου Ιωαννίνων που ασκούνται στο Γενικό Νοσοκομείο «Γ' Χατ¬ 
ζηκώστα» κατά τους μήνες Αύγουστο - Σεπτέμβριο 1989, ανεξάρτητα 
αν δικαιούνται σίτισης ή όχι. 

Η δαπάνη αποζημίωσης, που θα απαιτηθεί θα βαρύνει τον προϋπολο¬ 
γισμό του Ιδρύματος, όπου υπάρχει εγγεγραμμένη σχετική πίστωση. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-+- 

Αριθ. οικ. 62370/1843 (9) 

Συγκρότηση Εκτελεστικής Επιτροπής του Οργανισμού Θεσσαλονί¬ 
κης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 7 του Ν, 1561/1985 ΦΕΚ 143/Α 
«Ρυθμιστικό σχέδιο και πρόγραμμα προστασίας περιβάλλοντος της ευ¬ 
ρύτερης περιοχής Θεσσαλονίκης». 

2. Την υπ’ αριθ. 107/24.8.1989 απόφαση του Υπουργικού Συμ¬ 
βουλίου. 

3. Την υπ’ αριθ. 902/1989 απόφαση του Δημοτικού Συμβουλίου 
Θεσσαλονίκης. 

4. Την υπ’ αριθ. 219/1989 απόφαση της Τοπικής Ένωσης Δήμων 
και Κοινοτήτων Θεσσαλονίκης. 

5. Το γεγονός ότι το Νομαρχιακό Συμβούλιο Θεσσαλονίκης δεν έχει 
ορίσει τον εκπρόσωπό του για την Εκτελεστική Επιτροπή του Οργανι¬ 
σμού Θεσσαλονίκης αν και έχει παρέλθει το δίμηνο από τότε που έγινε η 
σχετική πρόσκληση με το υπ’ αριθ. 51090/1339/11.7.1989 έγ¬ 
γραφο του ΥΠΕΧΩΔΕ, αποφασίζουμε: 

Συγκροτείται η Εκτελεστική Επιτροπή του Οργανισμού Θεσσαλονί¬ 
κης από τους κάτωθι: 

1. Ιωάννη Χατζόπουλο, πολιτικό μηχανικό, ως πρόεδρο. 

2. Ιωάννη Δράγγο, αρχιτέκτονα μηχανικό, ως αντιπρόεδρο. 

3. Βύρωνα Μπαρουτζόγλου, αρχιτέκτονα μηχανικό, ως μέλος. 

4. Ρωμύλο Ντώνα, πολιτικό μηχανικό, ως μέλος. 

5. Δημήτρη Δημητριάδη, εκπρόσωπο του Δήμου Θεσσαλονίκης, 
αντιδήμαρχο, ως μέλος. 

6. Κωνσταντίνο Παπαδόπουλο, δήμαρχο Ελευθερίου Κορδελιού, εκ¬ 
πρόσωπο της Τοπικής Ένωσης Δήμων και Κοινοτήτων Θεσσαλονί¬ 
κης· 

Γραμματέας της Εκτελεστικής Επιτροπής ορίζεται η Διαλεκτή Στε- 
φανίδου, διοικητικός υπάλληλος του ΥΠΕΧΩΔΕ με Α' βαθμό. 

Η διάρκεια της θητείας της Εκτελεστικής Επιτροπής είναι τριετής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


Αριθ. 91863 (10) 

Προκαταρκτικές εργασίες εκτύπωσης γραμματοσήμων (τροποποίηση 
εκδοτικού προγράμματος έτους 1989). 

Ο ΥΠΟΥΡΓΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του Ν.Δ. 496/70 «περί οργάνωσης 
και λειτουργίας των Ταχυδρομείων» όπως τροποποιήθηκε με το άρθρο 
1 του Ν.Δ. 1063/70 «περί τροποποίησης και συμπλήρωσης του Ν.Δ. 
496/70». 

2. Τις διατάξεις του Π.Δ. 277/75 «περί της νομικής μορφής λει¬ 
τουργίας της Ταχυδρομικής Υπηρεσίας για το μετά την 30 Απρίλη 
1975 χρονικό διάστημα». 

3. Την 53035/3.2.88 (ΦΕΚ 101/Β/25.2.88) απόφαση με την 
οποία εγκρίθηκε το πρόγραμμα έκδοσης γραμματοσήμων έτους 1989 
όπως τροποποιήθηκε με τις 103467/5.12.88 (ΦΕΚ 895/Β/ 
13.12.88), την 59998/28.2.89 και την 71295/10.5.89 (ΦΕΚ 
365/Β/89), αποφάσεις. 

4. Το 33/12579/213/31.8.89 έγγραφο των ΕΛΤΑ, αποφασί¬ 
ζουμε: 

Εγκρίνουμε την απόφαση που πήρε το Διοικητικό Συμβούλιο των 
ΕΛΤΑ, στη 681/22.8.89 (θέμα 7ο) συνεδρίασή του, με την οποία ενέ- 
κρινε την ένταξη στο πρόγραμμα έκδοσης γραμματοσήμων, έτους 
1989, μιας ακόμη αναμνηστικής σειράς με τον τίτλο «ΕΘΝΙΚΗ ΣΥΜ¬ 
ΦΙΛΙΩΣΗ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-+- 

Αριθ. 3427.13/5/89 (11) 

Αναπροσαρμογή παγίας προκαταβολής για το Λιμενικό Ταμείο Βόλου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του από 14/19 Ιανουάριου 1939 Β.Δ. «Περί κωδι- 
κοποιήσεως των περί Λιμενικών Ταμείων κειμένων διατάξεων» (ΦΕΚ 
24 Α'/1939). 

2. Τις διατάξεις του άρθρου 25 του Ν.Δ. 496/1974 «Περί Λογιστι¬ 
κού των Ν.Π.Δ.Δ.» (ΦΕΚ 204 Α'/1974), όπως αντικαταστάθηκε με 
το άρθρο 10 του Ν. 369/1976 «Περί τροποποιήσεως και ουμπληρώ- 
σεως του Ν.Δ. 496/1974» (ΦΕΚ 164Α71976). 

3. Την αριθμ. 44865/40/25.1.82 Κοινή Απόφαση Υπουργών Οι¬ 
κονομικών και Εμπορικής Ναυτιλίας «Σύσταση παγίας προκαταβολής 
στο Λιμενικό Ταμείο ΒΟΛΟΥ κ.λπ.» (ΦΕΚ 66Β’/1982). 

4. Την αριθ. ΕΣ 5756/31.5.89 απόφαση της Νομαρχίας Μαγνη¬ 
σίας με την οποία εγκρίθηκε η αριθμ. 52/1989 Πράξη της Λιμενικής 
Επιτροπής Βόλου, αποφασίζουμε: 

α. Αναπροσαρμόζουμετο ποσό της πάγιας προκαταβολής που προ- 
βλέπεται από την παρ. 1 (β) της αριθμ. 44865/40/25.1.82 Κοινής 
Απόφασης Υπουργών Οικονομικών και Εμπορικής Ναυτιλίας για το 
Λιμενικό Ταμείο ΒΟΛΟΥ από επτακόσιες χιλιάδες (700.000) δραχμές 
σε ενάμισι εκατομμύριο (1.500.000) δραχμές. 

β. Προστεθούν στην παράγραφο 2(β) της παραπάνω απόφασης οι 
Κωδικοί αριθμοί: Κ.Α. 0711, 0721, 1299β και 1439γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 31 Αυγούστου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΙΟΣ ΣΑΜΑΡΑΣ ΑΡΙΣΤΟΤΕΛΗΣ Α. ΠΑΥΛΙΔΗΣ 

Αρϊθ. 3131/237/89 (12) 

Έγκριση του ειδικού Κανονισμού του Λιμένα Σκιάθου αριθμ. 13. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του ΝΔ 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο του Νομάρχη Μαγνησίας αριθμ. ΕΣ 12462/ 
22.6.89. 

3. Το σχέδιο του Ειδικού Κανονισμού του Λιμένα Σκιάθου που μας 
υποβλήθηκε με την αναφορά της Λιμενικής Αρχής Σκιάθου αριθμ. 
3121.1/03/89/5.9.89 και επειδή με τις παραπάνω διατάξεις, ρυθμί¬ 
ζονται θέματα, που κανονίζουν την εύρυθμη λειτουργία του λιμένα, απο¬ 
φασίζουμε: 

Άρθρο Μόνο 

α. Εγκρίνουμε τον παραπάνω Ειδικό Κανονισμό, του Λιμένα Σκιά¬ 
θου αριθμ. 13. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΚΙΑΘΟΥ Αριθ. 13 
Κανονισμός για τα μέτρα ασφαλείας κατά τις διενεργούμενες εργασίες 
φόρτωσης ή εκφόρτωσης υγρών χύμα ουσιών, υγροποιημένων αε¬ 
ρίων που μεταφέρονται με δεξαμενόπλοια και των καταλοίπων τους 
από σε βυτιοφόρα οχήματα. 

Ο ΛΙΜΕΝΑΡΧΗΣ ΣΚΙΑΘΟΥ 

Έχοντας υπόψη : 

α. Τις διατάξεις του δια του από 9 Ιουνίου 1948 ΒΔ Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) συνδυαζόμενες με τα άρθρα 141-157 
του ΝΔ 187/173 με το οποίο κυρώθηκε ο Κώδικας Δημόσιου Ναυτι¬ 
κού Δικαίου (ΦΕΚ 261/Α/73). 

β. Τις διατάξεις του Ν.Δ 444/70 «περί αρμοδιότητας ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39/Α), 
αποφασίζουμε: 

Άρθρο 1 
Όρια ισχύος 

Ο Ειδικός αυτός Κανονισμός Λιμένα ισχύει στη χερσαία και θαλάσσια 
ζώνη του, τους λιμένες, τους όρμους και τη θαλάσσια έκταση της περιο¬ 
χής δικαιοδοσίας της Λιμενικής Αρχής και των υφισταμένων της Λιμε¬ 
νικών Σταθμών και Υπαλλήλων Λιμένα όπως αυτή καθορίζεται από τις 
κείμενες διατάξεις. 

Άρθρο 2 

Εφαρμογή του Κανονισμού 

1. Ο Ειδικός Κανονισμός Λιμένα εφαρμόζεται κατά τις εργασίες φόρ¬ 
τωσης ή εκφόρτωσης υγροποιημένων αερίων, υγρών χύμα ουσιών και 
των καταλοίπων τους από/σε Ελληνική ή ξένη σημαία δεξαμενόπλοια 
σε/από βυτιοφόρα οχήματα. 

2. Οι παρακάτω διατάξεις αφορούν: 

(α) Τις χύμα υγρές χημικές ουσίες που επιτρέπεται να μεταφέρονται 
σε χημικά δεξαμενόπλοια. 

(β) Τα κατάλοιπα των παραπάνω χημικών ουσιών. 

(γ) Τα χύμα υγροποποιημένα αέρια που επιτρέπεται να μεταφέρονται 
σε υγραεριοφόρα δεξαμενόπλοια και 

(δ) Τις υπόλοιπες υγρές ουσίες που επιτρέπεται να μεταφέρονται με 
δεξαμενόπλοια. 

3. Οι παρακάτω διατάξεις δεν αφορούν: 

3.1. Εις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια απά/σε βυτιοφόρα οχή¬ 
ματα. 

3.2. (α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 

(β) Τα υγρά καύσιμα προϊόντα του αργού πετρελαίου που μεταφέρο- 
νται σε πετρελαιοφόρα δεξαμενόπλοια. 

(γ) Τα πετρελαιοειδή 7 κατάλοιπα των πλοίών. 

Τα θέματα της παραγράφου 3.2 αντιμετωπίζονται στο άρθρο 20 του 
Ειδικού Κανονισμού Λιμένα για την φόρτωση και εκφόρτωση επικινδύ¬ 
νων φορτίων. 


Άρθρο 3 
Ορισμοί 

I. Για την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών. 

Εύφλεκτες υγρές ουσίες: Οι ουσίες που σε δοκιμή κλειστού δοχείου 
έχουν σημείο ανάφλεξης 50° ο και κάτω. 

3. Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων Φορτίων του Διεθνούς Ναυτιλιακού Οργανισμού προβλέ- 
πεται να φέρουν σήμανση της κλάσης 6.1 (νεκροκεφαλή). 

4. Ουσίες κατηγορίας (1): Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒ0 ΟΟΠΕ) ΝΔ 126/87 ΦΕΚ 
70 Α/25.5.87. 

5. Ουσίες κατηγορίας (II): Οι υγρές ουσίες που χαρακτηρίζονται το¬ 
ξικές (Τ) στη στήλη (Θ) του πίνακα του Κεφαλαίου 17 του παραπάνω 
κώδικα και γενικά υγρές ουσίες που είναι τοξικές 

6. Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης άνω των 28 °0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 28° Ο σε δοκιμή 
κλειστού δοχείου και δεν είναι τοξικές. 

7. Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Ε) και δεν χαρακτηρίζονται τοξικές (Τ) στην στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης κάτω των 2 8 ° 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 28°0 σε δοκιμή 
κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμβάνονται στον 
πίνακα του Κεφαλαίου 17 του παραπάνω κώδικα και δεν χαρακτηρίζο¬ 
νται ούτε εύφλεκτες (Ρ) ούτε τοξικές (Τ) στη στήλη (Θ) αυτού. 

Η. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφάίνεται ως προς 
την τοξικότητα το Γενικό Χημείο του Κράτους (ΔΕ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (I) με τις εξής προϋπο¬ 
θέσεις: 

1. Οι σωλήνες φόρτωσης ή εκφόρτωσης πρέπει: 

(α) Να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνοι με τα Διεθνή πρότυπα. 

(β) Να μην παρουσιάζουν διαρροή και 

(γ) Να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους να είναι μιάμιση φορά της πίεσης λειτουργίας τους. Ο 
έλεγχος θα αποδεικνύεται από σχετικά πιστοποιητικά και με εγγραφή 
σε ειδικό βιβλίο δοκιμών. 

2. Οι φορτώσεις ή εκφορτώσεις πρέπει να γίνονται με ευθύνη των 
πλοιάρχων των δεξαμενοπλοίων και των οδηγών των βυτιοφόρων οχη¬ 
μάτων. 

3. Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά, (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για την μεταφορά των υγρών ουσιών. 

4. Τα βυτιοφόρα οχήματα να έχουν ισχύον Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις εκά-' 
στοτε ισχύουσες διατάξεις του Υπουργείου Μεταφορών και Επικοινω¬ 
νιών. 

5. Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από το Συμβούλιο του Οργανι¬ 
σμού λιμένος ή τη Λιμενική Επιτροπή με την έναρξη ισχύος του Κανονι¬ 
σμού αυτού. 

β. Τα δεξαμενόπλοια που επιτρέπεται να φορτοεκφορτώνουν από/σε 
βυτιοφόρα οχήματα θα πληρούν τις εξής προϋποθέσεις: 

(α) Θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 




7046 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

(β) Θα περιέχουν ένα είδος φορτίου ή περισσότερα είδη φορτίου που 
από τον κανονισμό αυτόν, επιτρέπεται να φορτώνονται ή εκφορτώνονται 
από σε δεξαμενόπλοια σε/από βυτιοφόρα οχήματα. 

Άρθρο 5 

Υγρές ουσίες κατηγοριών (II) και (IV) 

Απαγορεύεται η φάρτωση ή εκφόρτωση δεξαμενοπλοίων από/σε βυ¬ 
τιοφόρα οχήματα χύματα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δ/πλοίων σε/από βυτιοφόρα 
οχήματα υγρών ουσιών κατηγορίας (III) από την 1η Σεπτεμβρίου έως 
και την 31η Μαΐσυ κάθε έτους με τις εξής προϋποθέσεις: 

1. Να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικινδύνων φορτίων και 

β. Να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) το διάστημα 
από 1η Ιουνίου έως 31 Αυγούστου κάθε έτους απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται ηφόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα υγρών ουσιών Κατηγορίας (V) με τις εξής προϋποθέσεις: 

1. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας I στο Άρθρο 4 και 

2. το προσωπικό (ξηρ.άς-πλοίου) που ασχολείται με την φορτοεκφόρ¬ 
τωση σε όλη τη διάρκεια των εργασιών πρέπει να φέρει τον εξοπλισμό 
που αναφέρεται στη στήλη (ιβ) του παραπάνω Κώδικα (ΙΒΟ ΟΟϋΕ). 

Άρθρο 8 

ΚΑΤΑΛΟΙΠΑ ΤΩΝ ΟΥΣΙΩΝ ΤΩΝ ΠΑΡΑΠΑΝΩ 
ΚΑΤΗΓΟΡΙΩΝ 
(I, II, III, IV, V) 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από/σε δεξαμενόπλοια σε/από 
βυτιοφόρα οχήματα καταλοίπων των ουσιών της κατηγορίας I, III και 
V εφαρμοζομένων των αντιστοίχων διατάξεων του κανονισμού αυτού 
που αναφέρονται στη κατηγορία των ουσιών από τις οποίες προέρχο¬ 
νται. 

Άρθρο 9 

ΧΥΜΑ ΥΓΡΟΠΟΙΗΜΕΝΑ ΑΕΡΙΑ 

Απαγορεύεται η φόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε/από βυτιοφόρα οχήματα. 

Άρθρο 10 

ΓΕΝΙΚΗ ΑΠΑΓΟΡΕΥΣΗ 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών I, III και V που μεταφέρονται με δεξαμενόπλοιο σε/από βυ¬ 
τιοφόρα οχήματα εφόσον στον ίδιο Νομό και σε όμοιους Νομούς, όπου 
υπάρχει οδική επικοινωνία με την αιτούμενη περιοχή φορτοεκφόρτω¬ 
σης, λειτουργεί κατάλληλη επαρκής και διαθέσιμη μόνιμη εγκατάσταση 
με μόνιμο σύστημα σωληνώσεων για την υποδοχή των ουσιών αυτών, 
απευθείας από/σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με, βεβαίωση δωδεκάμηνης ισχύος που θα χορηγούν οι 
αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των Δεξαμενών. 

Άρθρο 11 

ΑΝΑΣΤΟΛΗ ΙΣΧΥΟΣ ΤΟΥ ΠΑΡΟΝΤΟΣ ΚΑΝΟΝΙΣΜΟΥ 

Ο Κανονισμός αυτός δεν ισχύει ύστερα από Απόφαση του Υπουργού 
Εμπορικής Ναυτιλίας: 

(α) σέ περιπτώσεις κρίσης ή πολέμου και 


(β) σε περιπτώσεις κατάστασης έκτακτης ανάγκης κατά την έννοια 
του Π.Δ. 17/1974. «Περί πολιτικής σχεδιάσεως εκτάκτου ανάγκης». 

Τελικές διατάξεις 

Οι παραβάτες του παρόντος, η ισχύς του οποίου αρχίζει από τη δημο¬ 
σίευσή του στην Εφημερίδα της Κυβερνήσεως και η εκτέλεση του ανατί¬ 
θεται στα Λιμενικά Όργανα της Υπηρεσίας μας, οινεξάρτητα από τις 
αστικές και ποινικές ευθύνες σύμφωνα με την κείμενη νομοθεσία υπόκει- 
νται και στις κυρώσεις του άρθρου 157 του ΠΔ 187/73 (ΦΕΚ 281 
Α/78) με το οποίο κυρώθηκε ο Κώδικας Δημοσίου Ναυτικού Δικαίου, 
όπως τροποποιήθηκε με το ΠΔ 207/85 (ΦΕΚ 76Α'/3.5.85). 

Σκιάθος, 14 Ιουνίου 1989 
Ο ΛΙΜΕΝΑΡΧΗΣ 

ΠΑΝΑΓΙΩΤΗΣ Κ. ΚΑΛΙΑΚΟΥΔΑΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 13 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤ. ΠΑΥΛΙΔΗΣ 
--+- 

Αρ, ΕΣ, 17486 (13) 

Τροποποίηση και προσαρμογή του Ο.Ε.Υ. της Κοινότητας Δωρίου Ν. 

Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος, περί καταστάσεως προσωπικού Οργανισμού Τοπικής Αυ- 
τοδ/αης. 

2. Τις όμοιες του Νόμου 1586/1986 «Βαθμολογική διάρθρωση των 
θέσεων του Δημοσίου Ν.Π.Δ.Δ. και Ο.Τ.Α. και άλλες διατάξεις». 

3. Τις διατάξεις του Π.Δ/τος 37α/1987 «Μερική επέκταση των 
διατάξεων που ισχύουν για τους δημόσιους υπαλλήλους των άλλων 
Ν.Π.Δ.Δ. και στους υπαλλήλους των Ο.Τ.Α.». 

4. Τις όμοιες του άρθρου 153 του Δ.Κ.Κ. (Π.Δ. 76/1985). 

5. Την 53560/6.8.1986 εγκύκλιο του Υπουργείου Εσωτερικών, 
σχετικά με την ψήφιση Ο.Ε.Υ. Δήμων και Κοινοτήτων. 

6. Την απόφαση του Κοινοτικού Συμβουλίου Δωρίου αριθμός 19/ 
1988, περί ψηφίσεως του Ο.Ε.Υ. της Κοινότητας. 

7. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Νόμου 1586/1986 που κατακυρώθηκε στο πρα¬ 
κτικό συνεδριάσεως 6/13.12.1988, αποφασίζουμε: 

Εγκρίνουμε τη 19/1988 απόφαση του Κοινοτικού Συμβουλίου Δω¬ 
ρίου με την οποία: 

1. Τροποποιεί τον Ο.Ε.Υ. της Κοινότητας που έχει ψηφισθεί με την 
36/1967 απόφαση του Κοινοτικού Συμβουλίου, προσαρμοσθεί και τρο¬ 
ποποιηθεί με τις όμοιες του 45/75, 36/76 και 11/78 που εγκρίθηκαν 
με τις 51356/1967, 2747/1976, 21831/1976 και 9354/1978 
αποφάσεις της Νομαρχίας Μεσσηνίας αντίστοιχα και προσαρμόζει αυ¬ 
τόν (Ο.Ε.Υ.), σύμφωνα με τις διατάξεις τουΝ, 1586/86 και του Π. Δ/ 
τος 37α, αντικαθιστώντας το άρθρο 2 ως κατωτέρω: 

Άρθρο 2 

ΔΙΑΡΘΡΩΣΗ - ΔΙΑΒΑΘΜΗΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως κατωτέρω: 

ΜΟΝΙΜΟ ΠΡΟΣΩΠΙΚΟ 

Α’ ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ. 

ΚΑΤΗΓΟΡΙΑ ΔΕ 

1. ΚΛΑΔΟΣ ΔΕΙ 

α. Μία (1) θέση με βαθμούς Γ-Α 

2, ΚΛΑΔΟΣ ΔΕ15 Εισπρακτόρων Εσόδων ΟΤΑ 

α. Μία (1) θέση με βαθμούς Γ-Α 

Προσόντα διορισμού στις ανωτέρω θέσεις είναι τα προβλεπόμενα από 
τις διατάξεις του άρθρου 5 του Π.Δ. 37α’/1987 

Το ως άνω προσωπικό θα εξελίσσεται μέχρι του καταληκτικού μισθο- 
λογικού κλιμακίου της κατηγορίας του. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7047 


Η παρούσα να δημοσιευθεί στην Εφημερίδα της Κυβερνήσεως. 

Καλαμάτα, 29 Αύγουστού 1989 

Ο Νομαρχών Διευθυντής 
ΝΙΚ. ΠΟΛΙΤΗΣ 


Αρ. 15221 


(14) 


Σύσταση ίδιου Νομικού προσώπου στην Κοινότητα Γραμμένης Ν. Φθι¬ 
ώτιδας με την επωνυμία «Σχολική Επιτροπή Δημοτικού Σχολείου. 

Ο ΝΟΜΑΡΧΗΣ ΦΘΙΩΤΙΔΑΣ 


Έχοντας υπόψη: 

1. Τις δ/ξεις του άρθρου 175 του ΠΔ 96/85 (ΔΚΚ) όπως τροποποι¬ 
ήθηκαν και συμπληρώθηκαν με τις όμοιες του άρθρου 11 του Ν. 1832/ 

89. 

2. Την Δ4/162/28.3.89 κοινή απόφαση των Υπουργών Εσωτερι¬ 
κών, Οικονομικών, Εθνικής Παιδείας και Θρησκευμάτων, και Περι¬ 
βάλλοντος, Χωροταξίας και Δημοσίων Έργων, που δημοσιεύθηκε στο 
238/5.4.89 (τ.Β) Φ.Ε.Κ. 

3. Τις σχετικές, με την ανωτέρω απόφαση, εγκυκλίους των Υπουρ¬ 
γείων Εθνικής Παιδείας και Θρησκευμάτων, και Εσωτερικών. 

4. Την 16/89 απόφαση του Κοινοτικού Συμβουλίου Γραμμένης, 
αποφασίζουμε: 

1. Συνιστούμε ίδιο Νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου» στην Κοινότητα Γραμμένης του Νομού 
Φθ/δας. 

2. Σκοπός του νομικού προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- εκτέλεση μικρών έργων για επισκευή και συντήρηση των διδακτη¬ 
ρίων, 

- η αποκατάσταση φθορών και ζημιών των επίπλων, εξοπλισμού και 
γενικά των διδακτιριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 5μελές διοικητικό Συμβούλιο 
αποτελούμενο από: 

α. Τον εκάστοτε Πρόεδρο, ως Πρόεδρο 

β. ένα Κοινοτικό Σύμβουλο. 

γ. Τον Δ/ντή του Δημοτικού Σχολείου και 

δ. Ένα εκπρόσωπο του συλλόγου γονέων και κηδεμόνων. 

ε. Ένα δημότη. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής - κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή Κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α. Ετήσια επιχορήγηση. 

β. Ετήσια επιχορήγηση του Κράτους. 

γ. κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε.· πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 


Η παρούσα να δημοσιευθεί στην Εφημερίδα της Κυβερνήσεως. 

Λαμία, 7 Σεπτεμβρίου 1989 
0 Νομαρχών Διευθυντής 
ΝΙΚ. ΝΙΚΟΛΑΪΔΗΣ 

-♦- 

Αρ. 15146 (15) 

Σύσταση ίδιου Νομικού προσώπου στην Κοινότητα Παλ. Γιαννιτσούς, 
Ν. Φθιώτιδας με την επωνυμία «Σχολική Επιτροπή Δημοτικού Σχο¬ 
λείου. .- . . — 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 (ΔΚΚ) όπως τρο¬ 
ποποιήθηκαν και συμπληρώθηκαν με τις όμοιες του άρθρ. 11 του Ν. 

1832/89. 

2. Την Δ4/162/28.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος, Χωροταξίας και Δημοσίων Έργων, που δημοσιεύτηκε στο 
238/5.4.1989 (τ.Β) ΦΕΚ. 

3. Τις σχετικές, με την ανωτέρω απόφαση, εγκυκλίους των Υπουρ¬ 
γείων Εθνικής Παιδείας και Θρησκευμάτων, και Εσωτερικών. 

4. Την 18/89 απόφαση του Κοιν. Συμβουλίου Παλ. Γιαννιτσούς, 
αποφασίζουμε: 

1. Συνιστούμε ίδιο Νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου» στην Κοινότητα Παλ. Γ ιαννιτσούς του Νο¬ 
μού Φθιώτιδας. 

2. Σκοπός του νομικού προσώπου είναι: 

η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

. - η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 5μελές διοικητικό Συμβούλιο 
αποτελούμενο από: 

α. Τον εκάστοτε Πρόεδρο, ως Πρόεδρο. 

β. δύο κοινοτικούς συμβούλους 

γ. Τον Δ/ντή του Δημοτικού Σχολείου και 

6. ένα εκπρόσωπο του συλλόγου γονέων και κηδεμόνων. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής - κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή Κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία του νομικού προσώπου είναι ένα οικόπεδο μέσα στο 
οποίο είναι το δημοτικό σχολείο 500 τ.μ. και άλλο ένα οικόπεδο εντός 
του οικισμού επίσης 500 τ.μ. περίπου. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Λαμία, 7 Σεπτεμβρίου 1989 
Ο Νομαρχών Διευθυντής 
Ν. ΝΙΚΟΛΑΪΔΗΣ 




ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Κσποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Κσποδιστρίου 25 τηλ.: 52.39 762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















